Tšekin lippu

Tšekin lippu () on Tšekin tasavallan lippu. Se otettiin käyttöön vuoden 1993 samettieron jälkeen, jolloin Tšekkoslovakia jakaantui Tšekiksi ja Slovakiaksi. Tätä ennen samainen lippu oli ollut Tšekkoslovakian lippuna. Se oli hyväksytty Tšekkoslovakian lipuksi vuonna 1920 hieman itsenäistymisen jälkeen. Lipussa oleva sininen kolmio lisättiin Böömin lippuun, jotta se eroaisi Puolan lipusta.Suuri lippukirja, s.152

Lipun värit ovat symbolisia. Väreistä valkoinen (tai hopea) on perinteinen Böömin väri ja symboloi taivasta. Punainen on Määrin väri ja symboloi verenvuodatusta vapaan valtion vuoksi. Sininen taas on Slovakian perinteinen väri ja symboloi puolueettomuutta ja riippumattomuutta. Sininen jätettiin Tšekin lippuun samettieron jälkeen sen symboliarvon vuoksi. Se symboloi tšekeille edelleen puolueettomuutta ja riippumattomuutta.

 Lähteet 


 Viitteet 

 Aiheesta muualla 

Luokka:Valtioiden liput
lippu